./data/phi0474/phi046/phi0474.phi046.perseus-lat1.xml
M. Tullius Cicero
quid meminisse visanisi conprensa non possumus? quid Polyaenus, quimagnus mathematicus fuisse dicitur, is postea quamEpicuro adsentiens totam geometriam falsam essecredidit, num illa etiam quae sciebat oblitus est? atqui falsum quod est id percipi non potest, ut vobismetipsis placet  si igitur memoria perceptarum conprensarumque rerum est, omnia quae quisque meminithabet ea conprensa atque percepta; falsi autem conprendi nihil potest; et omnia meminit Seiron Epicuridogmata; vera igitur illa sunt nunc omnia  hoc perme licet; sed tibi aut concedendum est ita esse, quodminime vis, aut memoriam mihi remittas oportet et fateare esse ei locum etiam si conprehensio perceptioque nulla sit